JUMAL KÕNELEB
Tere, rõõm on kohtuda!
Kui keegi leiab erialast tööd,
siis enamasti peab ta seda vedamiseks.
Erialane töö tähendab enamasti stabiilset tööd ja püsivat sissetulekut.
Piibli sõnul oleme kristlastena kõik saanud ühe ameti.
See on amet, mis on meil kõigil ühine ja alaline.
Mis amet see veel on?
Mis ülesanne meil on?
2. Korintlastele 5:18: "See kõik on Jumalast,
kes meid on enesega Kristuse läbi lepitanud
ja andnud meile lepitusameti."
Lepitusamet.
Mida see lepitus tähendab?
Vaatasin sõnaraamatust järele.
See tähendab hüvitamist, lepitamist, positsiooni taastamist.
Jumala soosingu tagastamist.
Meie patud on lepitatud
ja meie positsioon Jumala lastena on taastatud.
Et seda on meile tehtud, on meil kutsumus ja amet,
et viia seda lepitust kogu maailma.
Meid on lepitatud Jumalaga,
kõik on heastatud ja patuvõlg makstud.
Kõik on meie eest tehtud ja me oleme Jumala lapsed.
Oleme saanud kõik andeks, meid on uuesti sünnitatud,
oleme õiged ja Jumalale täiesti kõlbulikud.
See on sõnum, mida meie peame omakorda
maailmale edasi viima.
Põhimõtteliselt peame hüüdma maailmale:
"Laske ennast Jumalaga lepitada,
sest Kristus on selle lepituse juba teinud."
Meile on antud lepitusamet.
Lepitusamet tähendab seda,
et ma toon lepitust ja leppimist.
Vabadust või armu.
Armuandi.
Meie kätes on väljateenimatu arm.
Kõikidele.
Esmalt mulle endale ja siis kõikidele teistele.
See on kingitus, mis meil on maailma jaoks.
Selle saame viia ruumi, kuhu astume.
See on see, mida kaasas kannan ja pakun.
Lepitust ja leppimist.
Armu.
Me elame katkises maailmas, katkiste inimeste ja suhete keskel.
Kui me üldse midagi vajame, siis seda vajame me kohe kindlasti.
Armu, leppimist, rahu ja armastust.
Sõnum, mida meid on kutsutud edastama keset katkist maailma,
on see, et Jumal armastab endiselt ja kõigest holimata.
Jumal armastab alati. See on tingimusteta.
Mõni võib mõelda, et ta ei ole kellegi armastust väärt.
"Ma olen teinud nii palju halba, ma olen teinud nii palju pattu."
Jah, oled küll.
Kuid just selle pärast Kristus surigi, et me võiksime saada andeks.
Ühegi inimese tegu ei saa lepitada me üleastumisi.
Selleks oli vaja Kristuse verd, mis lepitas kõik need teod.
Kõik on lepitatud ja andeks antud.
Kuidas ma saaksin olla ilma kohut mõistmata?
Miks on nii raske olla ilma kohut mõistmata?
Miks see pole me jaoks iseenesestmõistetav asi?
Kohtumõistmine ja süüdistamine eriti just mu enda suhtes
ja ka teiste suhtes, on nii südamelähedane.
Mõtlen nüüd iseenda peale
ja istun siin Issanda palge ees.
Olen olnud usklik 25 aastat
ja saan sel aastal 50-aastaseks.
Sa ei näe üldse sedasi välja. - See oli õige vastus.
- See oli õige vastus, aga see oli ka tõde.
Räägi veel sedasi. - Me oleme nii noored.
- Igati värsked ja särtsakad.
Nüüd oleks aeg olla täiskasvanud, sest seda ma ju nüüd olen.
Sellest on veidi kahju, sest mul on olnud ootus,
et ma muutun mingil kombel aastate lisandudes paremaks.
Võiksin justkui nüüd juba olla tõesti veidi püham.
Olen elanud kristlasena 25 aastat
ja teinud tõesti kõik selleks ning päriselt andnud endast kõik,
pingutades higimull otsa ees, et olla hea kristlane.
Kui keegi on üldse oma kristlase teel kõvasti higistanud,
siis mina see olen.
Sellegipoolest olen ma see sama Joy.
Mulle tundub, et ma pole saanud kuigi palju paremaks.
Olen samasugune maine rändaja nagu ennegi.
Ma ei ole ikka veel ära teeninud Jumala headust,
armastust või õnnistusi.
Kas tõesti? - Ei ole.
Mida me siis tegema peame, kui sellele vaatamata õnnistatakse?
Kas sina, Jan, oled muutunud paremaks?
Sa oled minust palju vanem. Pool aastat vanem.
Sellepärast ongi Jeesus meie ainuke lootus.
Tema arm ja see, mida Ta on teinud.
See saab aastate lisandudes aina selgemaks.
Miski muu ei aita.
Teisest küljest on see ka tee vabadusse.
Kui ma ei püüa enam olla õige või saada kõlblikuks,
vaid mulle on kingitusena ja üksnes armust antud Kristuse õigus,
siis see toob kaasa tohutu vabaduse.
Kui olen õige ja täielikult Jumalale kõlbav
vaid selle tõttu, mida Jeesus on teinud
ja ma ei saa sellele midagi lisada,
siis pole üldse küsimus selles, mida mina olen teinud.
Ma ei saa lisada sellele uhkeid palveid või teenimistööd.
Olen õige üksnes selle tõttu, mida Jeesus on teinud.
See toob kaasa vabaduse.
Vinge on mõista, et olen õige Krituse töö tõttu.
Korraga toob see kaasa ka vilja, mida olen püüdnud ise ponnistada.
Kui mind mõistetakse armust õigeks, siis saan rahu oma ellu.
Ma saan rahu, rõõmu ja vabaduse,
mida olen püüdnud saavutada 20 aastat - omast jõust.
Sefanja 3:14: "Hõiska, Siioni tütar, (hõiska Joy!)
hüüa, Iisrael!
Rõõmusta ja rõkata kogu südamest, Jeruusalemma tütar!
Issand on võtnud tagasi kohtuotsuse sinu kohta,
ta on pööranud ära su vaenlase."
Issand on tühistanud mu kohtuotsuse.
Issand, Iisraeli kuningas, on su keskel,
enam pole sul vaja näha õnnetust.
Sel päeval öeldakse Jeruusalemmale:
Ära karda, Siion, ärgu lõtvugu su käed!
Issand, sinu Jumal, on su keskel, kangelane, kes aitab.
Ta rõõmustab sinu pärast väga,
ta uuendab oma armastust sinuga, ta tunneb hõisates sinust rõõmu."
Ta on tühistanud meie kohtuotsuse.
Ma võin uskuda seda ja selle ka vastu võtta.
Hea küll, Tema tegi seda. Tema tühistas mu kohtuotsuse.
Asi pole minu 25-aastases kristlikul karjääriredelil ronimises.
Ikka veel pole asi selles.
Tema lihtsalt eemaldas mu kohtuotsuse.
Ka täna veel on see tasuta. See tundub pisut ebaõiglanegi.
Ikka veel on tee, tõde ja elu Jeesus, mitte Joy või Jan.
Meie armastame, sest Tema on meid enne armastanud.
Me andestame ja saame selleks jõudu,
sest Tema on andnud meile andeks.
Me anname armu, sest me ise oleme armu saanud.
Me võime olla õnnistuseks, sest Tema on meid õnnistanud.
Korraga ongi kõik vastupidi.
Asi pole selles, mida mina suudan saavutada.
Asi pole selles, kui suur ma olen ja kui palju ma palvetan või teen,
vaid küsimus on selles, mida Tema arm on saavutanud.
Ma tahaksin näha rohkem Jumala armu.
Paulus räägibki sellest,
mida ta näeb Jumala armu enda elus tegevat.
Ta ütleb, et ta on teinud rohkem, kui kõik teised.
Kuid sellega ta ei piirdu. Ta räägib edasi.
"Aga seda ei ole teinud mina, vaid Jumala arm, mis on minuga."
Me oleme saanud lepitusameti.
Meie ülesanne pole kohut mõista enese ega teiste üle.
Meie ülesanne on võtta vastu lepitus ja rahu Jumalaga, mis meil on.
Peame elama sellest rahust lähtuvalt ja tooma rahu sellesse maailma.
Kui oled imestanud, miks sa satud vahel sellistesse olukordadesse,
kus on ebameeldivaid ja halvasti käituvaid inimesi,
siis võib olla on sinu ülesanne selles olukorras tuua rahu.
Tuua armastust ja lepitust, sest selles maailmas pole armu.
Ainuke, kes toob armu, on Kristus.
Sellepärast tahan julgustada, et püsikisme ise selles armus,
et meil oleks jõudu tuua armu ka oma argipäevadesse.
Me ei suuda seda, kui püüame ise eluga hakkama saada
ja püüame olla kuidagi eriliselt targad ja teaduslikud,
siis läheb see väga raskeks.
Sa saad harjutada seda kõike igapäevaselt me õpilaste keskel.
No kuna kõik me õpilased on täiuslikud,
siis see pole üldse raske.
Tegelikult aga...
Eks kõik lapsed ja noored ole ikka nagu lapsed ja noored.
Vahel on neil raskemaid aegu ja vahel võitlemist iseenesega,
vahel on lihtsalt halb tuju ja vahel lööb teismeiga välja.
Seal on vaja Jumala armu, et püsida ise Jeesuse lähedal.
Sest muidu mul ei oleks tarkust, armulikkust ja otsekohesust,
mida ma vajan.
Kas poleks targem olla kamandaja?
Selline eriti karm ja käsumeelne,
kes hoiab lapsi ohjes ja karistuse hirmu all.
Kas sa sellist stiili oled proovinud?
Kui aus olla, siis vahel tuleb ka selline olla.
Pole eriti tore olla direktor, kes peab korrale kutsuma.
Pole tore jätta lapsi peale tunde või võtta pahadegude eest vahele.
Seda ei tahaks eriti teha, kuigi ka see on mu töö osa.
Kuid oluline on see, millise suhtumisega seda teha.
Ma püüdlen selle poole, et teha seda armastuses.
Ma püüan alati näidata, et teen seda, sest ma hoolin.
Kui ma ei sekkuks asjadesse, tähendaks see, et mul on ükskõik.
Kui ma hoolin sellest, mida sa teed, siis pean ka sekkuma sellesse.
Kas võiksin veel küsida seda, kas oled siis tähele pannud,
et see on tähtis, et sa püsid armastuses?
Kas see ei kannaks paremat vilja, kui oleksid kogu aeg range?
See on vildakas käsitlus.
Mõnikord öeldakse, et lapsed vajavad armastust ja piire
nagu need oleksid vastandlikud asjad.
Hoopis sellepärast, et ma hoolin ja sellepärast, et ma armastan,
muutun ma vahel ka tuliseks.
Aga ka see lähtub armastusest.
Ma hoolin sellest, kuidas käitutakse ja sekkumine lähtub samast allikast.
On tähtis tähele panna, et ma ei tegutseks ärrituse tõttu,
vaid tegutseks armastusest lähtuvalt.
See võib olla ka tõsine vestlus, aga see tuleneb ikkagi armastusest.
See lähtub sellest, et hoolin,
mitte ärritumisest või vihast.
Ehk siis, vili on parem,
kui püsid armastuses ja tegutsed lepitusametis.
Jah, sest Jumal on armastus.
See ei ole muidugi alati lihtne.
2. Korintlastele 5:15: "...ja ta on surnud kõikide eest,
et elavad ei elaks enam enestele,
vaid temale, kes on nende eest surnud ja üles äratatud.
Seepärast ei tunne me nüüdsest peale kedagi inimliku loomuse poolest;
kui me ka oleksime tundnud Kristust inimliku loomuse poolest,
siis nüüd me ei tunne teda enam nõnda."
Ma ei pea enam tundma ka ennast inimliku loomuse poolest.
Ma ei pea enam ka enda peale mõtlema
vanade süüdistavate arusaamade kohaselt,
vaid ma võin mõelda endast Jumala arusaamise kohaselt;
selle arusaama kohaselt, mis Temal minust on.
Selle kohaselt, et Ta on mulle andestanud,
Ta armastab mind ja on lepitatud mind iseendaga.
"Niisiis, kui keegi on Kristuses, siis ta on uus loodu."
Ma olen nüüd uus loodu, sina oled nüüd uus loodu.
"...vana on möödunud, vaata, uus on sündinud."
Sellele järgnebki: "See kõik on Jumalast,
kes meid on enesega Kristuse läbi lepitanud
ja andnud meile lepitusameti."
See on meie töö ja ülesanne.
See ongi see, mida me teeme.
See tähendab seda, et tuleb püsida armus.
Seda see tähendabki.
Kui ütlesin alguses, et lepitusamet on midagi püsivat,
siis see tähendab seda, et igaüks meist püsib armus.
Peame hingama armus, elama armust lähtuvalt
ja jagama seda armu, mida oleme ise saanud.
Kui oleme selle ise vastu võtnud,
siis see voolab meist automaatselt välja.
See lihtsalt on nii.
Kui see saab reaalseks me endi jaoks,
siis see ka lihtsalt tuleb meist esile.
Lepitusamet ongi see,
et oleme armuks ja valguseks selles maailmas,
mis on sageli väga katkine.
Kuidas me saaksime seda teha?
Ainult selle kaudu, et võtame selle esmalt ise vastu.
See ongi tänane sõnum meile kõigile - nii mulle enesele ja ka sulle,
et arm kuulub sulle.
Seda ei saa välja teenida, aga see kuulub sulle.
Piibel ütleb otse, et me ei ela enam käsu all,
vaid me elame nüüd armu all.
Me võime elada armu all igal ajahetkel.
See teeb elu palju kergemaks ja olemise palju lihtsamaks.
Arm ei ole miski, mille võtan vastu vaid siis, kui kukun läbi
ja edasi püüan jälle omast jõust.
Ma võin elada igal ajahetkel armu all ja nii on palju kergem hingata.
2. Korintlastele 5:19:
"Kuna see oli Jumal,
kes Kristuses lepitas maailma enesega..."
Ta ise tuli Kristuses ja lepitas Joy ning Jani enesega.
Meie suhe Taevase Isaga on taastatud.
"...ega arvestanud neile nende üleastumisi
ning on pannud meisse lepitussõna.
Me oleme nüüd Kristuse käskjalad,
otsekui Jumal ise julgustaks meie kaudu.
Me palume Kristuse asemel: Andke endid lepitada Jumalaga!
Ta on teinud patuks meie asemel selle,
kes patust midagi ei teadnud,
et meie saaksime Jumala õiguseks tema sees."
Kui sa pole veel võtnud Jeesust oma ellu vastu,
siis täna on su päästepäev.
Täna on selleks parim aeg.
Lihtsalt ütle: "Jeesus, tule! Jeesus, tule mu ellu.
Tahan võtta selle armu vastu.
Usun, et oled lepitanud kõik minu patud.
Saa minu elu Issandaks!"
Siis saad ka sina armu - armu, mis on sulle juba antud.
Jumal lihtsalt palub, et usuksid seda ja võtaksid selle vastu oma ellu.
Tee seda täna ja sa saad kogeda, et ka sina saad igavese elu
ja sa saad rahu oma südamesse. Aamen.
Palvetame koos sinuga
Tänu Taevaisa, Sinu armastuse eest.
Tänu lepituse eest ja selle eest, et meil on rahu Sinuga.
Kristuse töö tõttu on meil rahu.
Aitäh Jeesus, et me kõlbame Sinu tõttu.
Tänu Issand, et Sa annad meile ka jõudu elada Sinu lähedal
ja tuletad meile meelde, et õpiksime elama armus
ja püsima Sinu armus.
Aitäh, et sellest piisab igaks hetkeks ja igaks päevaks.
Issand aitäh, et tohime tulla Su palge ette kõigega.
Tahame tulla Su ette ja avada kogu oma elu -
kõik üritamised, ebaõnnestumised,
vead ja kogu oma mineviku.
Tahame paluda andeks
kõigi nende tehtud vigade eest.
Issand, me täname Sind selle eest, et Sa tulid sellesse maailma
ja surid meie eest
ning kõikide mu asjade eest.
Ma võin võtta vastu armu ja lepituse
oma enese elu igasse asja
ja anda kogu oma mineviku Sinu kätesse.
Issand, kui ma võtan Su armu vastu, siis ma sünnin uuesti ülalt.
Minust saab Jumala laps.
Sa annad mulle armu peast varbaotsteni välja.
Sa pesed mind puhtaks ja võtad ära kõik mu patud.
Sa teed minust Sinu lapse.
Sa puhastad mind ja sünnitad mind uuesti ülalt.
Olen uus Jumala laps, olen uus loodu.
Tänu Issand, et võime kuulutada vabadust igaühele,
kes elab süütunde või häbi sees.
Tahame kuulutada sulle, et kõik on andeks antud,
kõik on lepitatud.
Ole nüüd vaba.
Ole vaba.
Võta usus vastu see, mida Jeesus on juba teinud.
Ole vaba kõigest hukkamõistust ja kogu süüst ning häbist.
Tõuse ja ole vaba! Aamen.
Tahame tänada ka kõiki vaatajaid, kes on saatnud palveteemasid,
eestpalvesoove ja tagasisidet.
Oleme selle eest väga tänulikud.
Tagasisidet on tulnud isegi Rootsist. See on väga tore.
Kui soovid meie töö kohta rohkem teada,
külasta me kodulehekülge: www.kristillinenkoulu.org
Sealt saab infot meie kooli, lasteaia ja huviringide kohta.
Meil on järgmiseks sügiseks ja juba praegu vabu õppekohti.
Nii lasteaias kui koolis. Seega võta meiega ühendust.
Sealt võid tellida ka infolehte, mis tuleb sulle tasuta koju.
Kui saadad meile oma aadressi, saadame selle sulle koju.
Sealt võib tellida ka neid raamatuid,
mis aitavad sul leida lähedase suhte Jeesusega.
Kui suhe Jeesusega on lähedane ja tõeline,
on meil jõudu ja allikas, mis ei kuiva iialgi ära.
Meil on armutuli, mis iial ei kustu.
Õpi tundma Issandat ja sa leiad igatsetud vabaduse.
Ole õnnistatud Jeesuse nimel!
Tahan täna julgustada sind saama osaliseks TV7's.
Peaksime olema uhked selle üle, et meil on oma kristlik telekanal.
See on meie oma.
See pole lihtsalt kellegi teenistus, vaid meie ühine teenimistöö.
Nii tahan julgustada sind lööma kaasa selles töös.
Mõtlema, et see on sinu telekanal!
Saad teha seda nii toetades ja konkreetselt selles töös osaledes.
Võid teha seda kasvõi kohe
helistades annetustelefonile 900 177. Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Kuid tule kaasa ja võta seda asja isiklikult,
osaledes evangeeliumi levitamises kogu maailmas.
Aamen.
Tõlge: Meeli ja Marko Martin
Annetustelefon: 900 1777 (hind 7 eur) või TV7 kontode info www.tv7.ee